Etter Ultimecias nederlag, begynner universet å bli normalt igjen, men Squall blir nesten borte i tid idet han opplever spillets bakgrunnshistorie. Når en døende Ultimecia drar tilbake i tid for å overføre kreftene sine til Edea, informerer Squall Edea om konseptene bak Garden og SeeD. Etter det er han i stand til å samle sammen minnene sine og bli bevisst igjen og kan dermed dra tilbake til nåtiden. Sluttfilmen viser hendelsene etter at Squall og de andre har returnert til nåtiden: Seifer blir gjenforent med Raijin og Fujin; Laguna besøker Raines grav sammen med Ellone, Ward og Kiros; og en feiring finner sted i Garden, hvor Squall og Rinoa omfavner hverandre i måneskinnet.